Taler Gud i dag? Cellegruppeoplæg PDF
Download "Taler Gud i dag? Cellegruppeoplæg 2006"
1 Cellegruppeoplæg 2006 Odder Frimenighed, Rudehavvej 11, 8300 Odder Tlf , Taler Gud i dag? Gud er levende og virkende, og ønsker at være en del af ethvert menneskes hverdag. Gud vil gerne i kontakt med os. Gud vil lede os og fortælle os, hvilken vej vi skal gå. Han vil opmuntre og trøste os. Men, hvordan er det lige det virker? Kan man virkelig hører Gud tale? Hvordan ved man, hvad han mener og siger? Det at lytte til Gud og lære hans røst at kende, det handler celleoplægget i år om. Menigheden vil gerne fremme, at vi som enkeltpersoner og som samlet menighed lader os lede af Gud og hans vilje med os. Menighedens værdi for dette lyder: Fokus på Guds ord, Guds tale og Guds plan Vi ønsker at være forankrede i den bibelske sandhed som fortolket gennem Den Lutherske Lære. Vi tror på Guds ledelse af os som enkeltpersoner og som menighed. Vi har brug for at være i netværk med andre og søger det gennem Dansk Oase (hentet fra OFM s visionsdokument fra afsnittet om menighedens værdier ) Bibelen indeholder klare løfter på, at Gud vil lede os. Prøv bare at se dette citat fra Salme 23 Han leder mig af rette veje, for sit navns skyld. Nok er Gud transcendent, altså uden for vores forståelse og højere end vores verden, men han er også immanent, altså til stede i vores liv og nærværende i vores hverdag. Gud er en god far og en god far taler til sine børn, han lukker og åbner ikke bare døre for efterfølgende ikke at mæle et ord. Den Gud, som oppefra skuer hele vores livsbane, vil lede os ved at rette sit blik mod os (Salme 32). Hvor vi som mennesker kun kan se så langt som til det næste sving eller den første bakketop af vores liv, der ser Gud det hele og vil delagtiggøre os i retningen. Selvfølgelig betyder det ikke, at Gud dermed leder os, som en dukkefører leder sine marionetdukker. Det handler mere om fællesskab med Gud end om retningsbestemmelser, som sætter os fri for overvejelser og ansvar. Det betyder heller ikke, at hvis vi bare lytter til Gud så undgår vi dermed alle vanskeligheder, al smerte og sorg. Vi lever stadig i en falden verden, hvor vanskeligheder, sygdom og død er vores livsvilkår. Gud vil dog med sit nærvær og ved sin kommunikation til os fortælle os, at vi ikke er alene. Vores himmelske far er med, og står til rådighed med vejledning og hjælp. 1
2 Oplæg 1 Hvordan taler Gud i dag? 2. Tim 3,16 + Ap. Ger. 2 Gud vil lede os og tale til os. Det sker på forskellige måder. Oftest taler Gud det sammen til os på flere måder på én gang. Det har vi nok brug for, for at forstå det. Vi kan jo godt være lidt tungnemme! Det er dog også sådan, at mange af os har én tilgang, hvor vi ligesom bedre kan høre Guds tale. Der er for eksempel personer, som bedst hører Guds vejledning i stilhed, hvor imod andre bedst hører gennem omstændigheder. Og dog kan dette ændre sig for den enkelte over tid og efter situation. Gennem Bibelen Først og fremmest taler Gud til os gennem sit ord i Bibelen. Her tænkes ikke på løsrevne bibelvers, mannakorn eller tilfælde opslag i Bibelen, selvom Gud i sjældne tilfælde også kan lede på den måde. Men når vi læser og forholder os til Bibelen som helhed, så taler Gud til os om hans vilje og hans karakter. Det er altså vigtigt, at vi som kristne lærer, hvad Bibelen siger. Det handler dog ikke om at lære beretningerne eller skriftstederne udenad, men om at vi ved Helligåndens hjælp får indsigt i, hvad Gud taler til os gennem sit ord. Det kan være svært at forstå Bibelen og endnu svære at få overblik over hvad helhedsperspektivet er. Her kan vi hente hjælp i prædikener, undervisning og bøger, som gør Bibelen mere forståelig og sammenfatter dele af den. Det er dog godt også at læse selve Bibelen og hen af vejen få større og større indblik i, hvad den siger. Start helst med Det Nye Testamente og evangelierne da de åbner døren til forståelse af resten af Bibelen. Jo mere vi tilegner os Bibelens ord, og lever med det, jo mere præges vores sind og tankemåde, og vi forstår hvad der er Guds vilje og Guds tale til os. Vi kan prøve Guds ledelse på Bibelen. Her er Gud vilje klart og endegyldigt udtrykt. Bibelen er Guds vilje givet til os gennem evangelister, profeter og apostle. Den må derfor være det, som vi prøver al Guds tale på. Gud handler aldrig i strid mod sit eget ord. Guds skrevne ord har altid fortrinsret frem for vore meninger, følelser og overbevisninger. Gennem stilhed For at kunne høre nogen tale til os er vi nødt til at lytte. Sådan er det også, når det gælder Gud. Vi må på en eller anden måde finde ind til en stilhed, hvor vi kan lytte til Gud. Der kan være både ydre larm som forstyrrer - radio, TV, mennesker m.m., men der kan også være indre larm - spekulationer, planlægning, stress m.m. Vi kan søge ind i stilhed ved at lukke af for ydre støj og finde et stille sted/rum. Den indre forstyrrelse kan afhjælpes ved at afsætte en bestemt tid til stilheden og så tømme nogle af tankerne ud ved f.eks. at skrive dem ned og lægge papiret væk, eller ved at øve sig i at være stille også i sine tanker. Tid spiller her en vigtig rolle. F.eks. 10 min. i stilhed er en god start. Gennem andre menneskers råd Det kan være svært at finde ud af, hvad Gud siger og hvad der er Guds vilje i en bestemt sag, specielt hvis det handler om konkrete valg. Hvis man ellers har bedt til Gud og lyttet, men stadig ikke oplever at Gud giver svar, så er det godt og rigtigt at spørge om råd hos en erfaren kristen. (Ordsprogenes. 12, ,20). Find et menneske, som kender Bibelen rigtigt godt og som har erfaring i at lytte til Gud og leve sammen med ham. Det kan også være godt at spørge andre 2
3 kristne om en vurdering, hvis du er lidt famlende overfor et valg, eller bare ønsker, at andre bekræfter noget, som du tror Gud har sagt. Gud kan også sende mennesker til os, som uopfordret giver et råd. Sådanne råd er altid gode at overveje. Mærk efter om det svarer til det som Gud lægger ned i dit hjerte. Gennem ydre omstændigheder Gud kan også tale til os og lede os genne ydre omstændigheder. Muligheder kan pludselig åbne sig eller modsat lukke sig. Gud kan jo gribe ind i verdens gang og vil også lede sine børn på den måde. For at tage et meget oplagt eksempel, så leder Gud os som regel i overensstemmelse med og i forlængelse af de evner og interesser vi nu engang har. Hvis man ikke har noget specielt kaldt, som går på tværs af disse, så kan man roligt følge dem. Fordi Gud også leder gennem ydre omstændigheder kan vi bede ham åbne og lukke de rigtige døre og stole på at han griber ind. Gennem åbenbaringer Guds taler og leder os også gennem brugen af nådegaverne eller de særlige åbenbaringer som de også kaldes. Det kan være syn, altså en slag indre billeder, profetisk tale, tungetale, drømme, alt det som Apostlenes Gerninger taler om. Her leder Gud disciplene til en ny strategi for mission gennem et syn (Ap. Ger.10) og at udsende missionærer gennem profetiske ord (Ap. Ger. 13) Sådanne særlige åbenbaringer var ikke dagligdags foreteelser for den første kirke, så ville de næppe være omtalt så udførligt. Derfor skal vi heller ikke forvente at syn og drømme hver dag. Men vær åben og tag alvorligt, når Gud leder gennem brug af de overnaturlige gaver. Til dette afsnit har jeg brugt bogen Åndens gerning i liv og tjeneste af Erling Utnem. Spørgsmål 1. Hvilken af de omtale måder for Guds ledelse synes du det er nemmest at forholde sig til? 2. Hvilken synes du er vanskeligst at forstå? 3. Tal om hvordan vi som kristne bliver bedre til at forstå Bibelen! 4. Hvordan kan I i cellegruppen hjælpe hinanden med at udforske Guds ledelse? 3
4 Oplæg 2 Gud hvisker til sin ven! 4. Mos 12,6-8 Gud taler til os i gåder Når man hører ordet profeti, så kan forskellige tanker dukke op. Det kan være, vi tænker på store og fromme mænd, som rejser sig op i forsamlingen og siger Så siger Herren eller situationer, hvor én får et billede af et eller andet. Det kan også være, at vi personligt har oplevet at få et profetisk ord, som har betydet rigtigt meget. Den profetiske dimension nemt kan bliver misforstået og nogle gange gemt lidt væk, fordi vi føler os usikre på den og tænker, at vi nok klarer os uden. Vi bruger af og til det profetiske i gudstjenesten, men måske ikke så meget i cellen/klyngen eller i vores personlige trosliv. Men den profetiske dimension handler om det, at hører Guds stemme, modtage retledning fra Gud, der altid taler opmuntring, trøst og liv til os. Det handler om, at kirken bliver et folk, som er ledt ikke af gode ideer og planlægning, men af Guds tiltale og Guds Ånd. Konkret at hører Gud tale, kan opleves på mange forskellige måder faktisk lige så mange måder som der er mennesker til, for Guds tale er personlig og tilpasset den person han taler til. Som vi allerede har set, taler Gud gennem forskellige kanaler. Det vi nu skal se på er, hvordan det opleves konkret. Guds tale kan være en tanke, som kommer til dig, medens du beder, en tanke som du ikke umiddelbart selv ville tænke. Det kan opleves som en indre stemme eller det kan være et billede som du ser for dit indre blik. Jeg har hørt om folk, der oplever Guds tale som et indre brev, de læser op af. Det kan være et bibelvers, du pludselig husker eller en strofe fra en sang. Det kan være svært at skelne om det er egne tanke eller det er Gud, men at gå med det første, som kommer til dig, eller det, som du ikke umiddelbart ikke selv ville tænke, er oftest godt. Og så er der altså ikke andet for end at prøve sig frem at lære Guds stemme at kende! Når Gud taler, så kan det ofte synes at være lidt uforståeligt, små sætninger som ikke umiddelbart giver mening, eller billeder som synes hentet ud af den blå luft. Det er som om, det først finder sin rette sammenhæng, når ordene bliver modtaget eller over tid forklares. Engang da vi bad for en ung fyr, fik jeg et billede af en drage i snor, som fløj højt oppe i luften. Det var midt om vinteren, og det virkede helt tåbeligt at snakke om drager, da drageflyvning jo er en sommeraktivitet og jeg aldrig havde set denne fyr sætte drager heller hørt ham tale om dem. Jeg havde heller ikke fantasi til at forstille mig, at drageflyvning kunne betyde noget som helst åndeligt, snarer tværtimod. Jeg bad Gud om et andet og mere fornuftigt billede eller ord, noget med mere kød på og som kunne fører til et eller andet åndeligt. Men det eneste jeg kunne se for mit indre blik, var denne her drage. Langt om længe fik jeg da fortalt, at jeg så en drage flyve højt oppe under himmelen og tilføjede, at det sikkert ikke betød noget, og at det også var helt i orden, at jeg nok havde taget fejl. Men straks da jeg nævnte dragen, kunne vi se, at den unge fyr blev berørt og nærmest fik en åbenbaring. Han elskede drager og det smukkeste han vidste, var en drage der fløj højt oppe uden himlen, men det havde han ikke fortalt nogen, da han synes det var lidt pinligt, at han var 4
5 fascineret af sådan en barnlig ting. Billedet fortalt ham, at Gud kendte hans inderste og også ville lade ham flyve højt - lige op til himmelen. Mærkeligt hvordan Gud taler! Hvorfor er det sådan? Hvorfor synes det som om Gud taler i gåder? Hvorfor taler han ikke mere klart til os? 4. Mosebog kap. 12,6-8 giver et hint. Det ser ud som om, at bortset fra Moses, så taler Gud til sine profeter, til sine børn i billeder, drømme og gåder. Jeg tror Gud taler på den måde for at vores tro skal styrkes. I 2. Kor 5,7 står der for vi lever i tro, ikke i det, som kan ses. Hvis Gud talte med høj røst og sagde sandelig, sandelig siger jeg dig, sådan og sådan skal du gøre ville der ikke være levnet meget plads til troen, til at tage trosskridt, eller til at vælge at tro Gud. Troen handler nemlig ikke først og fremmest om at gøre det rigtige eller blive ledt det rigtige sted hen. Et liv i tro er et liv levet i fællesskab med Gud. Og Gud er mere end noget andet interesseret i fællesskab med dig og mig. Det er ifølge Bibelen rigtigt at sige, at Gud råber til sine fjender, men visker til sine venner. Jesus sagde til sine disciple: jeg kalder jer for venner, for alt hvad jeg har hørt af min fader, har jeg gjort kendt for jer (Joh. 15,15) Jesus gjorde himmelens hemmeligheder kendt for disciplene gennem gådefulde lignelser, eksempler og handlinger, der fik disciplene til at tænke og som drog dem tættere til ham. Det er ligesom når en forælder kalder sin barn helt tæt ind til sig og derefter hvisker det i ørene Jeg elsker dig. Nærheden gør ordene levende! Gud hvisker til os, fordi vi er hans venner, fordi han elsker os og ønsker at vi skal komme tættere på ham. Til dette afsnit har jeg brugt bogen: Live the Life af Mike Pilavachi. Spørgsmål 1. Er der nogen i gruppen som har oplevet at høre Gud tale? Fortæl gerne hinanden om jeres erfaringer! 2. Hvordan kan vi give plads til variationen af Guds måde at tale til os mennesker? 3. Hvordan kan vi hjælpe hinanden med lydhørhed overfor Gud? 4. Hvordan hjælper vi hinanden med at turde kaste os ud i de indskydelser, vi oplever er fra Gud? 5
JuNiORHÆFte IBELCAMPING Bibeltimer 2013 tema Her er Dit liv, Paulus Jesus til alle Dette hæfte tilhører: Tema: Jesus kalder os til at følge ham Som lyn fra en klar himmel (Paulus kaldelse) 1 Hvad står